Un italian își donează casa și oferă noului proprietar aproape 50 de mii de euro pentru renovare. Locuința se află în nordul țării
În ultimii ani, sudul Italiei a devenit cunoscut pentru inițiativa „Case la 1 euro”, prin care locuințele abandonate sunt vândute modic de primării iar cumpărătorii au obligația ca într-un anumit termen stabilit  de autorități să le renoveze. Un proprietar din nordul țării a venit cu o propunere mai mult decât tentantă: oferă gratuit casa bunicilor plus o sumă de bani noului proprietar pentru reabilitarea clădirii.